Canolafokus 67 - Canola kultivarevaluasie en -keuse	Toggle navigation
Canolafokus 73Canola kultivarevaluasie en -keuseOilseeds FocusVol 2 No 5 Out NowSojaflits 4Besoek die sojaboonland gereeld om probleme betyds te identifiseerSubscribePreviousNext	Newsletters / Canolafokus / 2015 Canolafokus No 67 2015 CANOLAFOKUS NO 67 2015 Canolafokus No 66 2015 Canolafokus No 65 2015 Canolafokus No 64 2015 Canolafokus No 63 Canolafokus 67 Desember 2015
Diagram 1: Moontlike beskikbare kultivars in 2016
Canola kultivarevaluasie: Wes- en Suid-Kaap 2015
In die afgelope 2015 seisoen is 'n totaal van 15 kultivars in die kultivarevaluasieprogram getoets, naamlik 5 elk van die konvensioneel, CL (Imasamoks tolerante) en TT (Triasien tolerante) groepe. Die TT-kultivars bestaan uit vier basterkultivars en een oopbestuifde (ATR Gem). Daar is geen adisionele oopbestuifde kultivars getoets nie.
Die Wes-Kaapse Departement van Landbou het gedurende die 2015 seisoen agt proewe in die Suid-Kaap aangeplant waarvan ses proewe se data ingesamel is (die proef by Rietpoel het swak gevestig en by Roodebloem het onkruiddoderskade voorgekom). In die Swartland is agt proewe aangeplant op sewe lokaliteite waarvan slegs een proef nie geoes is nie (insekte wat stamme afvreet).
Die afgelope seisoen in die Swartland is gekenmerk deur uiters droë toestande gedurende Augustus en September. Dit was die droogste Augustus en September op Langgewens sedert 1937. Die reënseisoen het 30 Mei begin, gevolglik was daar twee maande met effektiewe reënval (Tabel 1). Langgewens het nooit meer as 8mm neerslag in enige 24 uur periode gedurende Augustus ontvang nie. In die Swartland is vanaf April tot September gemiddeld 45% tot 57% van die langtermyn gemiddelde reënval aangeteken. Op Langgewens was dit die 2de droogste jaar sedert 1931 (na 1978).
In die Suid-Kaap het daar bogemiddelde reënval voorgekom (Tabel 1). Meimaand was egter droog in die sentrale en Westelike dele van die Rûens. Die meeste aanplantings in daardie areas het in Junie ontkiem. In die Oostelike dele was daar reeds in April aangeplant met goeie grondvog.
Die opbrengsresultate word opgesom in Tabel 2 en Tabel 3 vir die onderskeie gebiede. Die "Clearfield (CL)" en "Triasien tolerante (TT)" – kultivars se data is geskei van die konvensionele kultivars, terwyl die oopbestuifde kultivar met 'n # aangedui word.
Al die proewe in die Swartland het op dieselfde tyd ontkiem na die eerste goeie reën op 30 Mei 2015. Die proefgemiddeldes vir die Swartland het gewissel tussen 441 kg ha-1 vir Darling en 2581 kg ha-1 vir Philadelphia. Die nuwe konvensionele basterkultivar Diamond, het 'n betekenisvol hoër opbrengs (1721 kg ha-1) vergeleke met die ander kultivars in die groep gelewer. Diamond is gevolg deur Tango (1519 kg ha-1) en CB Agamax (1441 kg ha-1). Die bogenoemde kultivars is almal medium tot vinnige kultivars en kon dus beter opbrengste lewer in die kort groeiseisoen.
Die CL-kultivar 44Y89 (1643 kg ha-1) het die 2de hoogste opbrengs in die Swartland gelewer en was betekenisvol hoër as ander kultivars binne die CL-groep. Die opbrengs van 44Y89 het nie betekenisvol van Diamond verskil nie. Die ander CL-kultivars wat goeie opbrengste gelewer het was, Hyola 575 (1339kg ha-1) en 44Y87 (1238 kg ha-1).
In die TT-groep het die baster kultivar, Hyola 559 (1273 kg ha-1) die hoogste opbrengs gegee. Die opbrengs van Hyola 559 (TT-groep) was nie betekenisvol beter as CB Atomic (1223 kg ha-1) en Granite TT (1199 kg ha-1) wat ook TT-kultivars is.
Die opbrengs van die TT-kultivars in 2015 was 24% laer laer in vergelyking met die konvensionele kultivars en die voorafgaande vyf jare gemiddeld was 17.3% tot 25.6% laer. Die TT-kultivars se opbrengs was gedurende 2015 13% laer as die van die CL-groep (19.8% in 2014 en 25.5% in 2013).
In die Rûens (Tabel 3) het die proefgemiddeldes gewissel tussen 1714 kg ha-1 op Witsand (Witsandproef was ondersaai met lusern) en 2121 kg ha-1 op Napier. Die opbrengs van saaityd 1 (22 April) was 5.1% hoër as saaityd 2 (8 Mei). Die konvensionele kultivar Belinda (2278 kg ha-1) het soos in 2014 die hoogste gemiddelde opbrengste in die konvensionele groep gelewer en is gevolg deur die kultivar Diamond (2155 kg ha-1). Die kultivars het nie betekenisvol van mekaar verskil nie.
ATR Gem *
Kultivars gemerk met #, is 'n oopbestuifde kultivarkultivars.
Die CL-kultivar 45Y88 (2346 kg ha-1) het soos in 2014 die hoogste opbrengs in die CL-groep gelewer. Dit was ook die kultivar met die hoogste opbrengs in die Suid-Kaap. Die kultivar 44Y89 (2241 kg ha-1) was 2de binne die CL-groep maar sy opbrengs was nie betekenisvol laer as 45Y88 nie. In die TT-groep het CB Atomic HT (1800 kg ha-1) die hoogste opbrengs gelewer gevolg deur Hyola 555 (1754 kg ha-1) en Granite (1697 kg ha-1). Beide het nie betekenisvol van CB Atomic HT verskil nie.
Die gemiddelde opbrengs van TT-kultivars was 18.1% (8.1% in 2014, 11.2% in 2013 en 22.1% in 2010) laer as die gemiddelde van die konvensionele kultivars. Die gemiddelde opbrengs van TT-kultivars was 23.3% (11.3% in 2014) laer as die CL-kultivars. Die CL-kultivars het gemiddeld beter gevaar as die konvensionele kultivars.
Aspekte wat die keuse van canola kultivars vir 2016 kan beïnvloed
Belangrik: Die droë 2015 seisoen in die Swartland het nie net die opbrengs negatief beïnvloed nie, maar kon ook 'n invloed op fisiologiese ontwikkeling gehad het. Kultivars kan dus in 'n mindere tot 'n meerdere mate verskillend reageer in 'n normale seisoen en resultate van die 2015 seisoen sal dus nie noodwendig vir 2016 van toepassing wees nie.
In Tabel 1 word die kultivar-eienskappe van al die plaaslik getoetsde kultivars opgesom. Wanneer produsente 'n keuse maak is dit belangrik dat 'n paar eienskappe in gedagte gehou word nl:
Is dit 'n beproefde kultivar (reeds voorheen in die nasionale kultivarproewe getoets)? Wat is die opbrengspotensiaal? Opbrengs oor jare is opgesom in Tabel 2 en Tabel 3. Dit is die ideaal om na meer as een jaar se data te kyk.
Oopbestuifde of basterkultivars: Oopbestuifde kultivars se saad is normaalweg goedkoper, maar basters is meer groeikragtig en het 'n hoër opbrengspotensiaal (Tabel 2 en Tabel 3).
Fisiologiese ontwikkelingstempo en veral die aantal dae tot blom en tydperk van blom is belangrik. In areas waar die reën normaalweg vroeg afsny moet kort groeiseisoen kultivars verkieslik geplant word (Tabel 1; Diagram 1 en 2). Die 2015 seisoen in die Swartland het beklemtoon hoe belangrik dit is.
Dit word aanbeveel dat produsente in gebiede met 'n hoë swartstamrisiko kultivars aanplant met goeie swartstamweerstand (Canolafokus 51). Dit word aanbeveel om kultivars met verskillende weerstands-gene af te wissel (Tabel 1).
Sclerotinia is 'n siekte wat algemeen in die Rûens voorkom en geen kultivar het weerstand nie. Die siekte moet dus bestuur word (Canolafokus 63).
Inligting en eienskappe van die kultivars word opgesom in Tabel 1. Die inligting sluit in dae tot blom en tydperk van blom. Die swartstamindeks word in twee kolomme verdeel, die 2de kolom gee die swartstamindeks nadat saad met die saadbehandelingsmiddel Jockey® / Galmano behandel is. Die laaste kolom dui die weerstandsgene aan van die kultivars met die beste swartstamweerstand. In Diagram 1 word die kultivars wat moontlik in 2016 beskikbaar mag wees geplaas volgens hul tipe en tyd tot blom (mag effens verskil van vorige seisoene).
Die opbrengs vir 2011 tot 2015 word opgesom in Tabel 2 en Tabel 3. Dertien van 15 kultivars in 2015 was vir twee of meer seisoene getoets. Die CL-kultivar 44Y89 het die hoogste gemiddelde opbrengs die afgelope twee seisoene in die Swartland gelewer gevolg deur Belinda en Hyola 50 (beide konvensioneel). Die konvensionele kultivar Belinda en CL-kultivar 45Y88 het die hoogste opbrengs oor die afgelope twee seisoene in die Rûens gelewer.
Die TT-kultivar met die hoogste opbrengs vir 2014 en 2015 in die Swartland en Rûens was CB Atomic. Die TT-kultivar Hyola 555 TT was nie in 2014 getoets nie. In beide streke was Hyola 559 TT in die 2de plek (2014 en 2015).
Dae tot blom:Rûens
Dae tot blom:Swart­land
Groei­periode:Dae tot blom
Dae tot eindevan blom(Lang.)
Moontlike beskikbare kultivars in 2016
Hyola 577 CL*
Hyola 575 CL*
Hyola 571 CL*
CB Atomic HT*
Hyola 555 TT*